**ΑΝΑΡΤΗΤΕΑ ΣΤΗ ΔΙΑΥΓΕΙΑ**

**Λιβαδειά 27 /03/2025**

**Αριθ. Πρωτ. 5875**

**ΑΠΟΣΠΑΣΜΑ**

# Από το πρακτικό της αριθμ. 12ης /2025 Τακτικής Συνεδρίασης της Δημοτικής Επιτροπής Δήμου Λεβαδέων

**Αριθμός απόφασης : 108**

**΄Ασκηση Προσφυγής και Αίτησης Αναστολής με αίτημα προσωρινής διαταγής στο Συμβούλιο της Επικρατείας (Σ.τ.Ε.) κατά της υπ΄αριθ. 67959/23-12-2024 απόφασης του Αναπληρωτού Γενικού Διευθυντή Χωροταξικής Περιβαλλοντικής και Αγροτικής Πολιτικής της Αποκεντρωμένης Διοίκησης Θεσσαλίας – Στερεάς Ελλάδας με θέμα έγκριση περιβαλλοντικών όρων (ΕΠΟ) αιολικού σταθμού παραγωγής ηλεκτρικής ενέργειας (Α.Σ.Π.Η.Ε.) εγκαταστημένης ισχύος 27ΜW της εταιρίας «CNI ΑΙΟΛΙΚΟ ΠΑΡΚΟ ΜΕΓΑΛΗ ΛΟΥΤΣΑ Α.Ε.» στη θέση «Μεγάλη Λούτσα» του Δήμου Λεβαδέων της Π.Ε. Βοιωτίας.**

Στη Λιβαδειά σήμερα 26η Μαρτίου 2025 ημέρα Τετάρτη και ώρα 13.45. και στην αίθουσα συνεδριάσεων του Δημοτικού Συμβουλίου Λεβαδέων στο Παλαιό Δημαρχείο – Πλατεία Εθνικής Αντίστασης συνεδρίασε η Δημοτική Επιτροπή Δήμου Λεβαδέων μετά την από 5498/21-03-2025 έγγραφη πρόσκληση του Προέδρου της (Δημάρχου Λεβαδέων) σε εφαρμογή των διατάξεων α) Των διατάξεων του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018 β)Των διατάξεων του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

Αφού διαπιστώθηκε ότι υπάρχει νόμιμη απαρτία, επειδή σε σύνολο 7 (επτά) μελών ήταν παρόντα 5 (πέντε) , ήτοι:

**ΠΑΡΟΝΤΕΣ ΑΠΟΝΤΕΣ**

1. Τουμαράς Βασίλειος 1. Καραμάνης Δημήτριος-Πρόεδρος

2. Αγνιάδης Παναγιώτης 2.Ταγκαλέγκας Ιωάννης

3. Καλλιαντάσης Χρήστος Αν και είχαν νόμιμα προσκληθεί

4. Παπαβασιλείου Αικατερίνη

5. Μίχας Δημήτριος-Αντιπρόεδρος

Απόντος του Προέδρου της Δημοτικής Επιτροπής , ο Αντιπρόεδρος αυτής εισηγούμενος το 2ο θέμα της ημερήσιας διάταξης έθεσε υπόψη των μελών την με αριθ.πρωτ. 5481/21-03-2025 έγγραφη εισήγηση του Γραφείου Δημάρχου Λεβαδέων , στην οποία αναφέρονται:

*Λαμβάνοντας υπόψιν:*

*1. Τις διατάξεις του άρθρου 74Α του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης» (ΦΕΚ Α’ 87)*

*2. Την με αριθμ. 164/2024 γνωμοδότηση του Δημοτικού Συμβουλίου Λεβαδέων*

*3. Την με αριθμ. 318/2024 γνωμοδότηση της Δημοτικής Επιτροπής Δήμου Λεβαδέων*

*4. Την με αριθμ. 54/2024 γνωμοδότηση του Συμβουλίου της Κοινότητας Λιβαδειάς,*

*5. Την με αριθμ. 14/2024 γνωμοδότηση του Συμβουλίου της Κοινότητας Αγίας Άννας,*

*6. Την με αριθμ. 30/2024 γνωμοδότηση του Συμβουλίου της Κοινότητας Κυριακίου,*

*7. Την με αριθμ. 10/2024 γνωμοδότηση του Συμβουλίου της Κοινότητας Αγίας Τριάδας*

*8. Την υπ’ αριθμ. 62/2021 απόφαση του Δημοτικού Συμβουλίου Λεβαδέων*

*9. Την υπ΄αριθμ. πρωτ. ΥΠΕΝ/ΥΠΡΓ/28488/1962 με ημερομηνία 14-03-2025, απόφαση του Υπουργού Περιβάλλοντος και Ενέργειας απόρριψης της Ειδικής Διοικητικής Προσφυγής του Δήμου Λεβαδέων.*

*Η εντολή προς δημοσίευση της Μελέτης Περιβαλλοντικών Επιπτώσεων (ΜΠΕ) του έργου του θέματος, κοινοποιήθηκε στον Δήμο Λεβαδέων με το με αριθμ. πρωτ. 156925/11-07-2024 έγγραφο της Επιτροπής Περιβάλλοντος και Ανάπτυξης Στερεάς Ελλάδας. Επί της εν λόγω μελέτης το Δημοτικό Συμβούλιο με την υπ’ αριθμ. 164/2024 γνωμοδότηση, η Δημοτική Επιτροπή με την υπ’ αριθμ. 318/2024 γνωμοδότηση, η Κοινότητα Λιβαδειάς με την υπ’ αριθμ.54/2024 γνωμοδότηση, η Κοινότητα Αγίας Άννας με την υπ’ αριθμ. 14/2024 γνωμοδότηση, η Κοινότητα Κυριακίου με την υπ’ αριθμ. 30/2024 γνωμοδότηση και η Κοινότητα Αγίας Τριάδας με την υπ’ αριθμ. 10/2024 γνωμοδότηση, γνωμοδότησαν αρνητικά.*

*Επιπροσθέτως με την υπ’ αριθμ. 62/2021 απόφασή του, την οποία επικαιροποίησε με την υπ’ αριθμ. 237/2024 απόφασή του, το Δημοτικό συμβούλιο έχει ομόφωνα αποφασίσει: «Ο Δήμος να ασκεί κάθε νόμιμο μέσο, αν και εφόσον απαιτηθεί για την προστασία του περιβάλλοντος από τις καταστροφικές συνέπειες της εγκατάστασης των ανεμογεννητριών στην ευρύτερη περιοχή του Δήμου».*

*Στις 23-12-2024 εκδόθηκε Απόφαση Έγκρισης Περιβαλλοντικών Όρων (Α.Ε.Π.Ο.), για το προαναφερόμενο έργο.*

*Κατά αυτής της απόφασης ο Δήμος κατέθεσε την υπ’ αριθμ. πρωτ. 7165/22-1-2025 Ειδική Διοικητική Προσφυγή ενώπιον του Υπουργού Περιβάλλοντος και Ενέργειας, επί της οποίας εκδόθηκε η υπ΄αριθμ. πρωτ. ΥΠΕΝ/ΥΠΡΓ/28488/1962 με ημερομηνία 14-03-2025 απόφαση του Υπουργού, η οποία απέρριψε την προσφυγή μας.*

*Οι λόγοι για τους οποίους πρέπει να ακυρωθεί η ανωτέρω Α.Ε.Π.Ο. και τους οποίους αναφέραμε και στην προσφυγή μας είναι οι κάτωθι:*

*1. Παραβιάζεται το Περιφερειακό πλαίσιο Χωρικού Σχεδιασμού και αειφόρου Ανάπτυξης Περιφέρειας Στερεάς Ελλάδας, καθώς δεν υφίσταται ειδικότερη αιτιολογία της στάθμισης της οποίας προέβη η Διοίκηση μεταξύ αφενός του οφέλους από την δημιουργία της μονάδας αυτής και του κόστους αφετέρου που συνεπάγεται αυτή για το περιβάλλον ως προς την εγκατάσταση ανεμογεννητριών σε ύψος μεγαλύτερο των 800 μ (ad hoc ΣτΕ 696/2016, 194/2024).*

*2. Παραβιάζονται οι όροι των Γενικών Πολεοδομικών Σχεδίων της Δημοτικής Ενότητας Λιβαδειάς (ΦΕΚ ΑΑΠ 366/18-10-2013) και της Δημοτικής Κοινότητας Κυριακίου (ΦΕΚ ΑΑΠ 273/12-12-2016) του Δήμου Λεβαδέων, αναφορικά με τις επιτρεπόμενες χρήσεις στην περιοχή εγκατάστασης του έργου που προτείνεται ως «Περιοχή Ειδικής Προστασίας Περιβάλλοντος και ειδικότερα ως Περιοχή Προστασίας του Ελικώνα (ορεινού όγκου μεγαλύτερου των 800 μ), με κωδική ονομασία ΠΕΠ-ΕΛ (Γ.Π.Σ. Δ.Ε. Λιβαδειάς) και «Περιοχή Ειδικής Προστασίας και ειδικότερα ως περιοχής Δασών και Δασικών εκτάσεων με κωδικό ΠΕΠ 2» (Γ.Π.Σ. Δ.Κ. Κυριακίου).*

*3. Ελλείπει οποιαδήποτε αιτιολόγηση αναφορικά με την ικανοποίηση των αναγκών του έργου χωρίς αλλοίωση της μορφής των εκτάσεων με δασικό χαρακτήρα με τη μικρότερη δυνατή απώλεια δασικού πλούτου.*

*4. Παραβιάζεται εν γένει η αρχή της αειφορίας (άρθρο 24 Συντάγματος).*

*5. Στον ορεινό όγκο του Ελικώνα, λειτουργεί η δημοτική κατασκήνωση «Παλιομηλιά», όπου φιλοξενούνται κάθε χρόνο παιδιά δημοτών μας. Επίσης είναι το οροπέδιο της Αρβανίτσας το οποίο αποτελεί σημείο αναψυχής και διοργανώνονται ετήσιες πολιτιστικές εκδηλώσεις τις οποίες παρακολουθούν χιλιάδες άτομα απ’ όλη την Ελλάδα, ενώ σε κοντινή απόσταση βρίσκεται η Μονή του οσίου Λουκά, μνημείο Παγκόσμιας Κληρονομιάς της UNESKO.*

*6. Η οικολογική και περιβαλλοντική καταστροφή από την εγκατάσταση του έργου θα είναι ανυπολόγιστη, καθώς θα πρέπει να κοπούν χιλιάδες δέντρα τόσο για τα γήπεδα που θα εγκατασταθούν οι ανεμογεννήτριες όσο και για όλα τα συνοδά έργα.*

*Με βάση τα ανωτέρω εισηγούμαστε: Την άσκηση Προσφυγής και Αίτησης αναστολής με αίτημα προσωρινής διαταγής στο Συμβούλιο της Επικρατείας (Σ.τ.Ε.) κατά της υπ’ αριθμ. 67959/23-12-2024 απόφασης του Αναπληρωτού Γενικού Διευθυντή Χωροταξικής Περιβαλλοντικής και Αγροτικής Πολιτικής της Αποκεντρωμένης Διοίκησης Θεσσαλίας – Στερεάς Ελλάδας με θέμα έγκριση περιβαλλοντικών όρων (ΕΠΟ) αιολικού σταθμού παραγωγής ηλεκτρικής ενέργειας (Α.Σ.Π.Η.Ε.) εγκατεστημένης ισχύος 27 MW της εταιρίας «CNI ΑΙΟΛΙΚΟ ΠΑΡΚΟ ΜΕΓΑΛΗ ΛΟΥΤΣΑ Α.Ε.» στη θέση «Μεγάλη Λούτσα», του Δήμου Λεβαδέων, της Π.Ε. Βοιωτίας.*

**Η Δημοτική Επιτροπή λαμβάνοντας υπόψη:**

-Τις διατάξεις του άρθρου του άρθρου 75 του Ν. 3852/2010 όπως αυτό αντικαταστάθηκε από το άρθρο 77 του Ν. 4555/2018

-Τις διατάξεις του άρθρου 74Α παρ. 1 του Ν. 3852/2010 όπως αυτό τροποποιήθηκε από το άρθρο 9 του Ν. 5056/2023 - Αρμοδιότητες Δημοτικής Επιτροπής

- Την αριθμ. 02/2025 Απόφαση Δημοτικού Συμβουλίου (ΑΔΑ:9ΟΩΠΩΛΗ-ΗΩ3) όπου ψηφίστηκε ο προϋπολογισμός οικονομικού έτους 2025 του Δήμου Λεβαδέων και εγκρίθηκε με την αριθμ.πρωτ. 6385/06-02-2025 (ΑΔΑ:ΡΦΙΤΟΡ10-2ΕΝ) Απόφαση του Γραμματέα της Αποκεντρωμένης Διοίκησης Θεσσαλίας-Στερεάς Ελλάδας.

-Την υπ΄αριθ. 67959/23-12-2024 απόφαση του Αναπληρωτού Γενικού Διευθυντή Χωροταξικής Περιβαλλοντικής και Αγροτικής Πολιτικής της Αποκεντρωμένης Διοίκησης Θεσσαλίας – Στερεάς Ελλάδας

- Την υπ΄αριθμ. πρωτ. ΥΠΕΝ/ΥΠΡΓ/28488/1962 με ημερομηνία 14-03-2025, απόφαση του Υπουργού Περιβάλλοντος και Ενέργειας απόρριψης της Ειδικής Διοικητικής Προσφυγής του Δήμου Λεβαδέων.

- Την με αριθ. πρωτ. 5481/21-03-2025 έγγραφη του Γραφείου Δημάρχου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

**ΑΠΟΦΑΣΙΖΕΙ ΟΜΟΦΩΝΑ**

Την άσκηση Προσφυγής και Αίτησης αναστολής με αίτημα προσωρινής διαταγής στο Συμβούλιο της Επικρατείας (Σ.τ.Ε.) κατά της υπ’ αριθμ. 67959/23-12-2024 απόφασης του Αναπληρωτού Γενικού Διευθυντή Χωροταξικής Περιβαλλοντικής και Αγροτικής Πολιτικής της Αποκεντρωμένης Διοίκησης Θεσσαλίας – Στερεάς Ελλάδας με θέμα έγκριση περιβαλλοντικών όρων (ΕΠΟ) αιολικού σταθμού παραγωγής ηλεκτρικής ενέργειας (Α.Σ.Π.Η.Ε.) εγκατεστημένης ισχύος 27 MW της εταιρίας «CNI ΑΙΟΛΙΚΟ ΠΑΡΚΟ ΜΕΓΑΛΗ ΛΟΥΤΣΑ Α.Ε.» στη θέση «Μεγάλη Λούτσα», του Δήμου Λεβαδέων, της Π.Ε. Βοιωτίας.

**Η απόφαση πήρε αριθμό 108/2025.**

Ο ΑΝΤΙΠΡΟΕΔΡΟΣ

ΜΙΧΑΣ ΔΗΜΗΤΡΙΟΣ

ΤΑ ΜΕΛΗ

1. Τουμαράς Βασίλειος

2. Αγνιάδης Παναγιώτης

3. Καλλιαντάσης Χρήστος

4. Παπαβασιλείου Αικατερίνη

ΠΙΣΤΟ ΑΠΟΣΠΑΣΜΑ

Λιβαδειά 27 -03-2025

Ο ΠΡΟΕΔΡΟΣ

ΔΗΜΗΤΡΙΟΣ Κ. ΚΑΡΑΜΑΝΗΣ

ΔΗΜΑΡΧΟΣ ΛΕΒΑΔΕΩΝ